
88   DR.30.11.2015 

 

 
 

yakin penekanan dalam aspek ini boleh memberikan bantuan yang baik kepada mereka 
kelak. 

 Seterusnya di bawah peruntukan pembangunan Butiran 08400 – bagi Perumahan 
Angkatan Tentera Malaysia. Saya berharap isu yang melibatkan anggota tentera di Kem 
Syed Sirajuddin di Gemas, Negeri Sembilan berkenaan isu kekurangan rumah dapat diatasi 
melalui peruntukan ini. Bagi saya antara keperluan utama bagi mereka kerana pada hari ini 
terdapat ramai anggota yang bertugas di kem ini terpaksa menyewa kediaman mereka di 
dalam daerah Segamat bersempadan dalam daerah Segamat di negeri Johor.  

Jadi saya ingin mendapatkan kepastian daripada pihak kementerian tentang 
jumlah rumah kediaman anggota tentera yang bakal dibina di kawasan ini memandangkan 
kesulitan mereka ini sudah tentu boleh merencatkan prestasi kerja mereka kerana terpaksa 
berulang alik agak jauh dari kem dan juga kediaman mereka. Saya harap pembinaan rumah 
ini bagi anggota di kem ini menjadi perancangan utama pihak kementerian pada tahun 
hadapan. Terima kasih, Tuan Pengerusi. 

Tuan Pengerusi [Datuk Seri Dr. Ronald Kiandee]: Yang Berhormat Pokok Sena. 

 

6.24 ptg. 

 Dato’ Haji Mahfuz bin Haji Omar [Pokok Sena]: Terima kasih, Tuan Pengerusi. 
Saya turut terlibat dalam B.60 dan P.60 Kementerian Pertahanan iaitu yang pertama saya 
ingin ambil Butiran B.010000 – Pentadbiran Pertahanan. Saya ingin mendapat penjelasan 
daripada pihak kerajaan iaitu satu agensi di bawah Kementerian Pertahanan iaitu Lembaga 
Tabung Amanah Angkatan Tentera (LTAT). Difahamkan baru-baru ini LTAT bersama 
dengan Boustead yang juga LTAT mempunyai pegangan di dalam Boustead akan 
mengambil alih pengoperasian, pengendalian perkhidmatan AES iaitu yang dulunya 
dikendalikan oleh Syarikat Beta Tegap dan juga ATES Sendirian Berhad. Saya difahamkan 
bahawa LTAT bersama dengan Boustead mengambil alih ini daripada Iraq Property yang 
sudah pun mengambil alih daripada AES Solution di bawah Kementerian Kewangan 
kemudian mengambil alih daripada Syarikat Beta Tegap dan ATES Sendirian Berhad.  

Persoalan saya Tuan Pengerusi ialah apa perkiraan pengambilalihan penglibatan 
LTAT dan Boustead ini dalam mengambil alih pengendalian pelaburan yang mungkin agak 
besar dalam AES ini? Apa perkiraan, pertimbangan, keuntungan kah, apakah? Sejauh 
mana perkiraan awal ini dibuat untuk unjuran keuntungan? Berapa unjuran keuntungan 
yang dijangka akan diperoleh bagi – sudah tentulah bila melibatkan LTAT untuk membantu 
bagi dividen, keuntungan kepada pencarum-pencarum daripada anggota tentera itu sendiri? 
Jadi saya hendak dapatkan penjelasan tersebut. Berapakah pengambilalihan yang dibuat 
oleh LTAT dan Boustead ini ke atas Irat Properties ini? Berapa nilai Ringgit Malaysia itu 
berapa dan menjadikan berapa pegangan LTAT dan Boustead itu dalam pengendalian ini? 
Apakah nama syarikat baru atau sebagainya jadi mendapatkan penjelasan daripada Yang 
Berhormat? 

 Kemudian saya ingin menyentuh iaitu berkaitan dengan P.00100 – Pembinaan dan 
P.00200 – Kelengkapan. Saya ingin mendapat penjelasan daripada pihak kerajaan 
terhadap perkara yang berkaitan dengan pembekalan kontrak kerajaan perolehan untuk 
257 buah AV 8 kali 8 dengan Syarikat Deftech yang telah pun diluluskan, diperuntukkan 
dalam RMKe-10 dengan harga RM7.550 bilion. Setakat ini, sejauh mana progress 
penyerahan pembekalan 257 buah ini yang kalau mengikutnya bermula dari tahun 2013 
sehingga 2018 kerana pembekalan berkenaan akan diterima oleh angkatan tentera secara 
berperingkat.  

Jadi saya hendak tahu berapa jumlah yang telah pun diserahkan kepada angkatan 
tentera dan sejauh mana yang sudah diserahkan itu dari segi penggunaannya, kebolehan 
dan juga teknologi yang ada itu tidak seperti mana yang berlaku sebelum-sebelum itu. Ada 
juga kenderaan-kenderaan ataupun yang diperoleh oleh angkatan tentera tetapi akhirnya 
tidak dapat digunakan secara yang sempurna akibat daripada penguasaan teknologi dan 



yakin penekanan dalam aspek ini boleh memberikan bantuan yang baik kepada mereka kelak. Seterusnya di bawah peruntukan pembangunan Butiran 08400- bagi Perumahan Angkatan Tentera Malaysia. Saya berharap isu yang melibatkan anggota tentera di Kem Syed Sirajuddin di Gemas, Negeri Sembilan berkenaan isu kekurangan rumah dapat diatasi melalui peruntukan ini. Bagi saya antara keperluan utama bagi mereka kerana pada hari ini terdapat ramai anggota yang bertugas di kem ini terpaksa menyewa kediaman mereka di dalam daerah Segamat bersempadan dalam daerah Segamat di negeri Johor. Jadi saya ingin mendapatkan kepastian daripada pihak kementerian tentang jumlah rumah kediaman anggota tentera yang bakal dibina di kawasan ini memandangkan kesulitan mereka ini sudah tentu boleh merencatkan prestasi kerja mereka kerana terpaksa berulang alik agak jauh dari kem dan juga kediaman mereka. Saya harap pembinaan rumah ini bagi anggota di kem ini menjadi perancangan utama pihak kementerian pada tahun hadapan. Terima kasih, Tuan Pengerusi. Tuan Pengerusi [Datuk Seri Dr. Ronald Kiandee]: Yang Berhormat Pokok Sena. 6.24 ptg. Dato' Haji Mahfuz bin Haji Omar [Pokok Sena]: Terima kasih, Tuan Pengerusi. Saya turut terlibat dalam B.60 dan P.60 Kementerian Pertahanan iaitu yang pertama saya ingin ambil Butiran B.010000- Pentadbiran Pertahanan. Saya ingin mendapat penjelasan daripada pihak kerajaan iaitu satu agensi di bawah Kementerian Pertahanan iaitu Lembaga Tabung Amanah Angkatan Tentera (LTAT). Difahamkan baru-baru ini LTAT bersama dengan Boustead yang juga LTAT mempunyai pegangan di dalam Boustead akan mengambil alih pengoperasian, pengendalian perkhidmatan AES iaitu yang dulunya dikendalikan oleh Syarikat Beta Tegap dan juga ATES Sendirian Berhad. Saya difahamkan bahawa LTAT bersama dengan Boustead mengambil alih ini daripada Iraq Property yang sudah pun mengambil alih daripada AES Solution di bawah Kementerian Kewangan kemudian mengambil alih daripada Syarikat Beta Tegap dan ATES Sendirian Berhad. Persoalan saya Tuan Pengerusi ialah apa perkiraan pengambilalihan penglibatan LTAT dan Boustead ini dalam mengambil alih pengendalian pelaburan yang mungkin agak besar dalam AES ini? Apa perkiraan, pertimbangan, keuntungan kah, apakah? Sejauh mana perkiraan awal ini dibuat untuk unjuran keuntungan? Berapa unjuran keuntungan yang dijangka akan diperoleh bagi- sudah tentulah bila melibatkan LTAT untuk membantu bagi dividen, keuntungan kepada pencarum-pencarum daripada anggota tentera itu sendiri? Jadi saya hendak dapatkan penjelasan tersebut. Berapakah pengambilalihan yang dibuat oleh LTAT dan Boustead ini ke atas Irat Properties ini? Berapa nilai Ringgit Malaysia itu berapa dan menjadikan berapa pegangan LTAT dan Boustead itu dalam pengendalian ini? Apakah nama syarikat baru atau sebagainya jadi mendapatkan penjelasan daripada Yang Berhormat? Kemudian saya ingin menyentuh iaitu berkaitan dengan P.00100- Pembinaan dan P.00200- Kelengkapan. Saya ingin mendapat penjelasan daripada pihak kerajaan terhadap perkara yang berkaitan dengan pembekalan kontrak kerajaan perolehan untuk 257 buah AV 8 kali 8 dengan Syarikat Deftech yang telah pun diluluskan, diperuntukkan dalam RMKe-10 dengan harga RM7.550 bilion. Setakat ini, sejauh mana progress penyerahan pembekalan 257 buah ini yang kalau mengikutnya bermula dari tahun 2013 sehingga 2018 kerana pembekalan berkenaan akan diterima oleh angkatan tentera secara berperingkat. Jadi saya hendak tahu berapa jumlah yang telah pun diserahkan kepada angkatan tentera dan sejauh mana yang sudah diserahkan itu dari segi penggunaannya, kebolehan dan juga teknologi yang ada itu tidak seperti mana yang berlaku sebelum-sebelum itu. Ada juga kenderaan-kenderaan ataupun yang diperoleh oleh angkatan tentera tetapi akhirnya tidak dapat digunakan secara yang sempurna akibat daripada penguasaan teknologi dan.